Document ID: 32007R0305

KOMISIJAS REGULA (EK) Nr. 305/2007
(2007. gada 21. marts)
par pagaidu atkāpēm no Regulas (EK) Nr. 2402/96, (EK) Nr. 2375/2002, (EK) Nr. 2305/2003, (EK) Nr. 969/2006 un (EK) Nr. 1918/2006 attiecībā uz ievešanas atļauju pieprasījumu iesniegšanas datumu un ievešanas atļauju izdošanas datumu 2007. gadā saskaņā ar tarifa kvotām batātēm, maniokas cieti, graudaugiem un olīveļļu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots GATT XXIV.6 sarunu nobeigumā (1), un jo īpaši tās 1. panta 1. punktu,
ņemot vērā Padomes 1996. gada 13. maija Lēmumu 96/317/EK par secinājumiem, kas pieņemti pēc apspriešanās ar Taizemi, kura tika rīkota atbilstīgi GATT XXIII pantam (2),
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (3), un jo īpaši tās 12. panta 1. punktu,
ņemot vērā Padomes 2004. gada 29. aprīļa Regulu (EK) Nr. 865/2004 par olīveļļas un galda olīvu tirgus kopīgo organizāciju un ar ko groza Regulu (EEK) Nr. 827/68 (4), un jo īpaši tās 10. panta 4. punktu,
tā kā:
(1)
Ar Komisijas 1996. gada 17. decembra Regulu (EK) Nr. 2402/96, ar ko tiek atvērtas gada tarifa kvotas batātēm un maniokas cietei, kā arī paredzēti šīm kvotām piemērojami administratīvie noteikumi (5), paredzēti īpaši noteikumi, pirmkārt, par ievešanas atļauju pieprasījumu iesniegšanu un atļauju izdošanu batāšu ievešanai saskaņā ar tarifa kvotām 09.4014 un 09.4013 un, otrkārt, ievešanas atļauju pieprasījumu iesniegšanu un atļauju izdošanu maniokas cietes ievešanai saskaņā ar tarifa kvotu 09.4065.
(2)
Ar Komisijas 2002. gada 27. decembra Regulu (EK) Nr. 2375/2002 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm (6), ar Komisijas 2003. gada 29. decembra Regulu (EK) Nr. 2305/2003, ar ko atklāj un nosaka Kopienas tarifa kvotu pārvaldīšanu miežu importam no trešajām valstīm (7), un ar Komisijas 2006. gada 29. jūnija Regulu (EK) Nr. 969/2006 par Kopienas tarifa kvotas atvēršanu un pārvaldīšanu attiecībā uz trešo valstu izcelsmes kukurūzas ievedumiem (8) paredzēti īpaši noteikumi par ievešanas atļauju pieprasījumu iesniegšanu un atļauju izdošanu tādu parasto kviešu ievešanai saskaņā ar tarifa kvotām 09.4123, 09.4124 un 09.4125, kuri nav augstākā labuma parastie kvieši, miežu ievešanai saskaņā ar tarifa kvotu 09.4126 un kukurūzas ievešanai saskaņā ar tarifa kvotu 09.4131.
(3)
Ar Komisijas 2006. gada 20. decembra Regulu (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (9) paredzēti īpaši noteikumi par ievešanas atļauju pieprasījumu iesniegšanu un atļauju izdošanu olīveļļas ievešanai saskaņā ar tarifa kvotu 09.4032.
(4)
Ņemot vērā Komisijas svētku dienas 2007. gadā, noteiktos laikposmos jāizdara atkāpes no Regulas (EK) Nr. 2402/96, (EK) Nr. 2375/2002, (EK) Nr. 2305/2003, (EK) Nr. 969/2006, un (EK) Nr. 1918/2006 attiecībā uz ievešanas atļauju pieprasījumu iesniegšanas un šo atļauju izdošanas datumiem, lai nodrošinātu attiecīgo kvotu apjomu ievērošanu.
(5)
Šajā regulā paredzētie pasākumi ir saskaņā ar Labības pārvaldības komitejas un Olīveļļas un galda olīvu pārvaldības komitejas apvienotās sanāksmes atzinumu,
IR PIEŅĒMUSI ŠO REGULU.
1. pants
1. Atkāpjoties no Regulas (EK) Nr. 2402/96 3. panta, pēc 2007. gada 18. decembra vairs nevar iesniegt atļauju pieprasījumus batāšu ievešanai par 2007. gadu saskaņā ar tarifa kvotām 09.4014 un 09.4013.
2. Atkāpjoties no Regulas (EK) Nr. 2402/96 8. panta 1. punkta, tās batāšu ievešanas atļaujas, kuras I pielikumā norādītajos datumos pieprasītas saskaņā ar tarifa kvotām 09.4014 un 09.4013, izdod minētajā I pielikumā norādītajos datumos, ievērojot pasākumus, kas pieņemti, piemērojot Komisijas Regulas (EK) Nr. 1301/2006 (10) 7. panta 2. punkta noteikumus.
2. pants
1. Atkāpjoties no Regulas (EK) Nr. 2402/96 9. panta pirmās daļas, pēc 2007. gada 18. decembra vairs nevar iesniegt atļauju pieprasījumus maniokas cietes ievešanai par 2007. gadu saskaņā ar tarifa kvotu 09.4065.
2. Atkāpjoties no Regulas (EK) Nr. 2402/96 13. panta 1. punkta, tās atļaujas maniokas cietes ievešanai, kuras II pielikumā norādītajos datumos pieprasītas saskaņā ar tarifa kvotu 09.4065, izdod minētajā II pielikumā norādītajos datumos, ievērojot pasākumus, kas pieņemti, piemērojot Komisijas Regulas (EK) Nr. 1301/2006 7. panta 2. punkta noteikumus.
3. pants
1. Atkāpjoties no Regulas (EK) Nr. 2375/2002 5. panta 1. punkta otrās daļas, pēc 2007. gada 17. decembra vairs nevar iesniegt atļauju pieprasījumus tādu parasto kviešu ievešanai par 2007. gadu saskaņā ar tarifa kvotām 09.4123, 09.4124 un 09.4125, kuri nav augstākā labuma parastie kvieši.
2. Atkāpjoties no Regulas (EK) Nr. 2305/2003 3. panta 1. punkta otrās daļas, pēc 2007. gada 17. decembra vairs nevar iesniegt atļauju pieprasījumus miežu ievešanai par 2007. gadu saskaņā ar tarifa kvotu 09.4126.
3. Atkāpjoties no Regulas (EK) Nr. 969/2006 4. panta 1. punkta otrās daļas, pēc 2007. gada 17. decembra vairs nevar iesniegt atļauju pieprasījumus kukurūzas ievešanai par 2007. gadu saskaņā ar tarifa kvotu 09.4131.
4. pants
Atkāpjoties no Regulas (EK) Nr. 1918/2006 3. panta 3. punkta, tās atļaujas olīveļļas ievešanai, kuru pieprasījumi saskaņā ar tarifa kvotu 09.4032 iesniegti pirmdien, 2007. gada 2. aprīlī, vai otrdien, 3. aprīlī, izdod piektdien, 13. aprīlī, ievērojot pasākumus, kas pieņemti, piemērojot Regulas (EK) Nr. 1301/2006 7. panta 2. punkta noteikumus.
5. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 21. martā

Labels: 3
17
15